Սեբուանո Վիքիպեդիա

**Սեբուանո Վիքիպեդիա** (Սեբուանո՝ Wikipedya sa Sinugboanon), Վիքիպեդիայի սեբուանո բաժինն է, որը գործարկվել է 2005 թվականի հունիսի 22-ին։ Այն հոդվածների քանակով զբաղեցնում է 2-րդ տեղը բոլոր Վիքիպեդիաների բաժինների մեջ։

## Պատմություն
Սեբուանո Վիքիպեդիայի բաժինը (Ֆիլիպիններում խոսվող լեզուներից մեկը) ստեղծվել է 2005 թվականի հունիսին։ Այդ լեզվով 1000֊րդ հոդվածը գրվել է 2006 թվականի հունվարին, իսկ նոյեմբերին բաժինն արդեն ունեցել է շուրջ 1400 հոդված։ 2006 թվականի վերջին և 2007 թվականի սկզբին հոդվածների քանակն ավելացել է 10․000-ով՝ Ֆրանսիայի կոմունաների մասին հոդվածների բոտային ներմուծման շնորհիվ։

2012 թվականի վերջին սեբուանո Վիքիպեդիան ունեցել է մոտ 30․000 հոդված։ Այդ ժամանակվա խմբագրումների ընդհանուր քանակից 11,5 %-ը բաժին է ընկնում ադմինիստրատորներին (7 հոգի)։
մինի|300px|Հոդվածների քանակի վիճակահանություն (2005-2015 թվականներ)|left
2013 թվականից սկսած սեբուանո Վիքիպեդիայում սկսվել է լայնածավալ «բոտալցում»՝ համակարգչային ծրագրի օգնությամբ կարճ, միանման հոդվածների զանգվածային ստեղծում։ «Բոտալցման» նախաձեռնողը շվեդ գիտնական և շվեդերեն Վիքիպեդիայի խմբագիր Սվերկեր Յուհանսոնն է եղել։ Նրա կինը Ֆիլիպիններից է, իսկ սեբուանոն կնոջ մայրենի լեզուն է։ Հոդվածների նախատիպերի ներմուծման համար Յուհանսոնը կիրառել է հատուկ համակարգչային ալգորիթմ՝ Lsjbot։

Մինչև 2015 թվականը բոտալցվել է կենսաբանության մասին հոդվածներ՝ հիմնականում թարգմանված հոլանդերեն և շվեդերեն Վիքիպեդիաներից։ Դրանք սովորաբար բաղկացած են եղել 1֊3 տողի տեքստից, տեղեկաքարտից և հղման տեսքով բազմաթիվ աղբյուրներից։ Ավելի ուշ բոտը սկսել է ներմուծել ավելի բարդ հոդվածներ՝ աշխարհագրական օբյեկտների վերաբերյալ։

«Բոտալցման» շնորհիվ սեբուանո Վիքիպեդիայի հոդվածների քանակը սկսել է աճել ռեկորդային տեմպերով. 2013 թվականի փետրվարի 2-ին ստեղծվել է 100․000-րդ հոդվածը, իսկ հուլիսի 18-ին՝ 500․000-րդը։ 2014 թվականի հուլիսի 16-ին սեբուանո Վիքիպեդիայում ստեղծվել է 1․000․000֊րդ հոդվածը, և այդ պահին այն հոդվածների քանակով զբաղեցրել է 12-րդ տեղը բոլոր Վիքիպեդիաների շարքում։

Նույն բոտն ակտիվ է եղել նաև վարայերեն (Ֆիլիպիններում խոսվող լեզու) և շվեդերեն Վիքիպեդիաներում, ինչի շնորհիվ նման բովանդակությամբ հոդվածների քանակն այդ Վիքիպեդիաներում սկսել են կտրուկ աճել։ 

2014 թվականի հուլիսի 30-ին հերթական բոտալցման արդյունքում սեբուանո Վիքիպեդիան անցել է լեհերեն, օգոստոսի 15-ին՝ վարարերեն, օգոստոսի 21-ին՝ վիետնամերեն, օգոստոսի 26-ին՝ իսպաներեն, օգոստոսի 31-ին՝ իտալերենի, սեպտեմբերի 1-ին՝ ռուսերեն Վիքիպեդիաներից՝ դառնալով հոդվածների քանակով 6-րդը։

2014 թվականի հոկտեմբերի 6-ին սեբուանո Վիքիպեդիայում ստեղծվել է 1․200․000-րդ հոդվածը։

Հոկտեմբերի 9-ին վարարերեն Վիքիպեդիան անցել է սեբուանոյին, և վերջինս իջել է 7-րդ տեղ։

2015 թվականի մարտի 31-ին ռուսերեն Վիքիպեդիան  անցել է Սեբուանոյին և իջեցնել նրան 8-րդ հորիզոնական։

Հուլիսի 16-ին իտալերեն Վիքիպեդիան նույնպես առաջ է անցել սեբուանոյից՝  բարձրանալով 8-րդ տեղ։ Դրանից հետո  Յուհանսոնը կենտրոնացել է  սեբուանո Վիքիպեդիայի վրա՝ սկսելով բոտոզալցման նոր փուլ, ինչի շնորհիվ սեպտեմբերի 6-ին սեբուանո Վիքիպեդիան կրկին անցել է իտալերենին։

2015 թվականի նոյեմբերի 12-ին սեբուանո Վիքիպեդիան բարձրացել է 6-րդ տեղ՝ անցնելով վարարերենին և ռուսերենին։

2016 թվականի հունվարի 1-ին այն անցել է ֆրանսերեն Վիքիպեդիային՝ զբաղեցնելով 5-րդ հորիզոնականը։ Հունվարի 16-ին այն անցել է նիդերլանդերենին և բարձրացել 4-րդ տեղը, հունվարի 19-ին՝ գերմաներենին և զբաղեցրել 3-րդ տեղը։

Փետրվարի 14-ին ավելացվել է 2․000․000֊րդ հոդվածը, սեպտեմբերի 25-ին՝ 3․000․000֊րդ հոդվածը, 2017 թվականի հունվարի 16-ին սեբուանո Վիքիպեդիան անցել է շվեդերենին (որտեղ այդ պահին բոտային ներմուծումները դադարեցված են եղել) և բարձրացել 2-րդ տեղ։

Փետրվարի 11-ին ավելացվել է 4․000․000֊րդ հոդվածը, օգոստոսի 9-ին՝ 5․000․000֊րդ հոդվածը։ 

2017 թվականի հոկտեմբերի 23-ին Մետա-վիքիում առաջարկ է եղել փակել սեբուանո բաժինը՝ պատճառաբանելով, որ գրեթե բոլոր հոդվածները ստեղծվել են բոտի միջոցով, այլ ոչ մարդկանց։ 2018 թվականի փետրվարի 7-ին լեզվային կոմիտեն մերժել է այդ առաջարկը՝ փոխարենը խորհուրդ տվել խստացնել որակի վերահսկողությունը։

2021 թվականի հոկտեմբերի 14-ին հանրագիտարանում ավելացվել է 6․000․000֊րդ հոդվածը։

## Հիմնական ցուցանիշներ
* թվականի  -ի դրությամբ սեբուանո Վիքիպեդիայի բաժնում կա  ,  որոնց բացարձակ մեծամասնությունը ստեղծվել է 2013֊2017 թվականներին՝ զանգվածային «բոտալցման» արդյունքում։ Խմբագրումների ընդհանուր թիվը կազմում է  (համեմատության համար՝ [[հայերեն Վիքիպեդիա]]յում՝  խմբագրում)։

2018 թվականի դեկտեմբերի 31-ի դրությամբ բոտով ստեղծված հոդվածների տոկոսը 100% է եղել, իսկ բոտային խմբագրումների մասնաբաժինը՝ 99%։ Սեբուանո Վիքիպեդիայի [[Վիքիպեդիա:Խորություն|խորության]] ցուցանիշը չափազանց ցածր է մյուս բաժինների մեծ մասի համեմատ և հավասար է  միավորի (համեմատության համար՝ [[հայերեն Վիքիպեդիա]]յի խորությունը * թվականի  -ի, ժամը՝ :'' (UTC) դրությամբ կազմում է
 միավոր։

Վիքիմիջավայրում երբեմն հեգնական ձևով սեբուանո Վիքիպեդիային անվանում են «բոտոպեդիա»։ Ներկայումս սեբուանո Վիքիպեդիայում կա 155 ակտիվ մասնակից և 7 ադմին։

## Ծանոթագրություններ

## Արտաքին հղումներ
* Wa’y Blima! Web Watch
* 

Կատեգորիա:2005 հիմնադրումներ
Կատեգորիա:Վիքիպեդիա
Կատեգորիա:Ֆիլիպինների լեզուներ
Կատեգորիա:Ֆիլիպինների մշակույթ